 **VRTEC KRŠKO**, Prešernova c. 13, Krško, tel. 07 62-05-400, GSM 041-202-410

Datum, 23. 8. 2021

**PLAČILO VRTCA (šol. leto 2021/2022)**

**Spoštovani starši!**

Plačilo staršev za programe predšolske vzgoje je urejeno s:

* **Pravilnikom o plačilih staršev za programe v vrtcih** (Ur.l. RS, št.129/06 in spremembe)
* **Sklepom o določitvi cene programov v vrtcih Občine Krško** (Ur.l. RS, št. 105/2021)

**VIŠINA PLAČILA**

Višina plačila staršev je odvisna od:

* programa, ki ga obiskuje otrok (starostna skupina), in
* plačilnega razreda, v katerega so starši uvrščeni z odločbo (odločbo izda pristojni center za socialno delo).

**PLAČILO V PRIMERU ODSOTNOSTI OTROKA**

V primeru odsotnosti otroka iz vrtca se od plačila odšteje znesek za prehrano (sorazmerni del, glede na plačilni razred) - za vsak dan odsotnosti.

**PLAČILO V PRIMERU DALJŠE ODSOTNOSTI OTROKA ZARADI BOLEZNI**

V primeru odsotnosti otroka iz vrtca zaradi bolezni, ki traja nepretrgoma tri tedne ali več (najmanj 21 koledarskih dni), se za čas odsotnosti otroka obračuna 50% plačila, znižanega za znesek prehrane.

**Opozorilo:** Za uveljavljanje navedenega 50% popusta v primeru bolezni, morajo starši predložiti **zdravniško potrdilo**. Obrazce, ki se uporabljajo kot zdravniška potrdila, lahko dobijo starši na spletni strani Vrtca Krško: [www.vrtec-krsko.si](http://www.vrtec-krsko.si) ali v upravi vrtca. Potrditi pa jih mora otrokov zdravnik (obrazce imajo tudi v ambulanti).

**Zdravstveni dom zaračuna izdajo potrdila 6,00 €.**

|  |
| --- |
| **ODSOTNOST OTROK V ČASU POLETNIH POČITNIC** |

V času poletnih počitnic (v času od 1.junija do 30.septembra) lahko starši uveljavljajo rezervacijo in sicer za neprekinjeno odsotnost najmanj en mesec in največ dva meseca.

V času rezervacije plačajo starši 25% plačila.

Rezervacijo morajo starši vnaprej pisno napovedati.

|  |
| --- |
| **!! POZOR !!**Zmanjšano plačilo vrtca v primeru **daljše odsotnosti otroka zaradi bolezni** in v času **rezervacij**, velja le za starše, ki imajo stalno bivališče v Občini Krško.  |

 **!! PLAČILO OPOMINA!!**

Staršem, ki ne poravnajo plačila oskrbnine v zahtevanem roku, vrtec izda OPOMIN. Prvi opomin je brezplačen, drugi opomin znaša 2,73 €, tretji opomin je pred tožbo in znaša 4,33 €. Velja do spremembe.